Parovėja

Parovėja on küla Leedus Biržai rajoonis, Parovėja valla halduskeskus. 

Külas on postkontor, kultuurimaja ja raamatukogu. Parovėja all asub dolomiidilade, mille avastas 1931. aastal geoloog Mykolas Skvereckis. Küla asub Rovėja jõe ääres ja on selle järgi ka nime saanud.

Küla on esmamainitud 1520. aastal. 1526. aastal andis Aleksandras Tarnovskis sealse mõisa Radziwillidele, millest sai üks selle suguvõsa esimesi maavaldusi. 1528. aastast on teada, et külas elasid 24 pärisorja, 6 mõisateenijat ja 100 talumeest.

1613. aastal rajasid Radziwillid küla juurde suure loomakasvatuskompleksi, kus kasvatatud loomade liha turustati Biržais. 1817. aastal ehitati külla kabel.Emilis Jokūbas Trečiokas. Biržų kalendorius. 1906. aastal põletasid ülestõusnud talumehed sealse mõisa hooned maha.

Leedu koreograaf Tamara Kalibataitė on nimetanud küla järgi enda kirja pandud rahvatantsu „Parovėjos suktinė“.Kultūros naujienos Netekome choreografės Tamaros Kalibataitės 2010 rugsėjo mėn. 02 d. 16:18:41 Ka on küla järgi saanud nime Pirgu lademe Paroveja kihistu.http://stratigraafia.info/glossary.php?keyword=Paroveja%20kihistu Stratigraafia terminoloogia] Sealne puurauk on siluri Apaščia kihistu stratotüüp.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 14 Lisaks on see ordoviitsiumi Biržai kihistu ja Geidžiūnai kihistiku, Gulbinai kihistiku, Smilgiai kihistiku, Raubonysi kihistiku ning Likėnai kihistiku stratotüüp.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 22-23
 Viited 

 Välislingid 
Küla portaalis vietoves.Lt

Kategooria:Leedu külad
Kategooria:Biržai rajoon